钦定古今图书集成/理学汇编/经籍典/第052卷 > 序
## 钦定古今图书集成/理学汇编/经籍典/第052卷 > 序

圣人观象以画卦，“揲蓍”以命爻，使天下后世之人皆
有以决嫌疑，定犹豫，而不迷于吉凶悔吝之涂，其功
可谓盛矣。然其为卦也，自本而《干》，自干而支，其势若
有所迫而自不能已；其为蓍也，分合进“退”，“纵”“横”“逆”“顺”，
亦无往而不相值焉，是岂圣人心思知虑之所得为
也哉！特气数之自然，形于法象、见于图书者，有以启
于其心而假手焉耳。近世学者类喜谈《易》而不察乎此。其专于文义者，既支离散漫而无所根著；其涉于
象数者，又皆牵合傅会，而或以为出于圣人心思智
虑之所为也。若是者，予窃病焉。因辑旧闻为书，以示
初学，使毋疑于其说云。